
Extracte de l'acord de la Junta de Govern Local, de data 28 de febrer de 2023, per la qual es convoca la subvenció per a l’adquisició de bicicletes en la campanya “L’Alcúdia amb Bici 2023 Edició núm. 11”

Anunci de l’Ajuntament de L’Alcúdia sobre extracte de la convocatòria de concessió de subvencions per a l’adquisició de bicicletes en la campanya “L’Alcúdia amb Bici 2023 Edició núm. 11”

De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, General de Subvencions, es publica l’extracte del text complet de la convocatòria, el qual pot consultar-se en la Base de dades Nacional de Subvencions (Base de Datos Nacional de Subvenciones (hacienda.gob.es)
Article 1.-OBJECTE I FINALITAT

La present convocatòria té per objecte regular el procediment de concessió de l´atorgament d´ajudes econòmiques destinades a l´adquisició de bicicletes pels veïns del municipi a l’objecte de fomentar la protecció del medi ambient i l´ús de transports alternatius als vehicles de motor. 
La seua concessió s'estableix mitjançant el procediment ordinari de concurrència competitiva, previst en l'article 22.1 de la LGS, amb la particularitat establida en l'article 55, de Reial decret 887/2006, sobre la base del qual, s'exceptua el requisit de fixar un ordre de prelació entre les sol·licituds presentades que reunisquen els requisits establits, quan el crèdit consignat en la convocatòria siga suficient.
Article 2.-RÈGIM JURÍDIC

Les presents ajudes se subjectaran a l'Ordenança General de Subvencions i Premis de l'Ajuntament de L’Alcúdia, aprovada en data 22 de febrer de 2022 i publicada en el BOP de València Nº 77 de data 25 d’abril de 2021, i es regiran a més pel que es disposa en la corresponent convocatòria, per les Bases d'Execució del Pressupost Municipal de l'Ajuntament de L’Alcúdia, la Llei 38/2003, de 17 de novembre, General de Subvencions, el Reglament General de Subvencions, aprovat pel Reial decret 887/2006, de 21 de juliol, i la Llei 39/2015, d'1 d'octubre, del Procediment Administratiu Comú de les Administracions Públiques.
Article 3.-REQUISITS DELS BENEFICIARIS

Podran acollir-se a aquestes ajudes els sol·licitants, residents en el municipi de L’Alcúdia, que complisquen la totalitat dels requisits establerts.
Article 4.-COMPATIBILITAT DE LES AJUDES

Les ajudes seran incompatibles amb les concedides per altres administracions públiques, o ens públics o privats, nacionals, de la Unió Europea o d'organismes internacionals, per a la mateixa finalitat, d'acord amb l'article 19.2 de la LGS.

Article 5. PROCEDIMENT, CRITERIS D’ADJUDICACIÓ I IMPORT DE LA SUBVENCIÓ

El procediment de concessió és per concurrència competitiva, tal i com s’estableix als articles 23 a 27 de la Llei 38/2003, de 17 de novembre, General de Subvencions i al Reial Decret 887/2006 de 21 de juliol que desenvolupa la citada Llei.
L’adjudicació de la subvenció serà per ordre de registre d’entrada fins a esgotar la partida pressupostària prevista a aquest efecte, o fins finalitzar el període de presentació d’instàncies.

Article 6. SOL·LICITUDS.

La sol·licitud implicarà una reserva de la subvenció, amb validesa de 15 dies, transcorregut l´esmentat termini sense justificar la adquisició, s’anul·larà la reserva, i decauran els drets per a poder obtenir la subvenció.
Article 7. REFORMULACIÓ DE SOL·LICITUDS.

No es preveu la possibilitat de reformulació de sol·licituds establida l'article 27 de la LGS, sense perjudici de l'esmena prevista en la llei 39/2015.
Article 8.TERMINIS I LLOCS DE PRESENTACIÓ DE LES SOL·LICITUDS

Les sol·licituds degudament emplenades, juntament amb la documentació especificada en aquestes, es presentaran en el Registre General de l’Ajuntament, o per qualsevol dels mitjans assenyalats en l’article 16.4 de la Llei 39/2015, d’1 d’octubre, del procediment administratiu comú de les administracions públiques -LPACAP-. 
El termini de presentació serà de 60 dies hàbils a partir del dia següent de la publicació de l’extracte de la convocatòria en el Butlletí Oficial de la Província de València, o fins que la partida pressupostària s’esgote.

Article 9. JUSTIFICACIÓ I PAGAMENT

Els interessats procediran a justificar les despeses efectuades pel doble del valor de la quantitat concedida. 
La justificació es farà en el moment de la sol·licitud adjuntant la factura i el justificant de pagament, tal i com es estableix als apartats 4 i 5 de l’article 5. 

Article 10. COMPETÈNCIA D’INSTRUCCIÓ I RESOLUCIÓ

La competència d’instrucció dels expedients de sol·licitud correspondrà a la persona responsable de la Regidoria de Medi Ambient.
La Resolució Provisional, es publicaran a efectes de notificació tal i com marca l’art. 45 de la Llei 39/2015, d’1 d’octubre, de Procediment Administratiu Comú, en la pàgina Web municipal (www.lalcudia.com ) i el tauler d’anuncis, 

Article 11. RESOLUCIÓ DEFINITIVA

La convocatòria es resoldrà en el termini màxim de sis mesos, comptats a partir de l'endemà al de fi del termini de presentació de sol·licituds, i la resolució definitiva expressarà els beneficiaris i l'import de l'ajuda i així mateix, detallarà les sol·licituds d'ajuda denegades amb la causa que haja motivat la desestimació. 
La resolució definitiva, així com la resta d’informació d’interès general relacionada amb el procediment, es faran pública en el tauler d'anuncis de l'Ajuntament i en la pàgina web de l'Ajuntament de l’Alcúdia. 

Article 12. OBLIGACIONS DE LES PERSONES BENEFICIÀRIES

Són obligacions de les persones beneficiàries:
a) Sotmetre's a les actuacions de comprovació, a efectuar per l'òrgan condecent, així com qualsevol altres de comprovació i control financer que puguen realitzar els òrgans de control competents, aportant quanta informació li siga requerida en l'exercici de les actuacions anteriors.



b) Procedir al reintegrament dels fons percebuts en els supòsits contemplats en l'article 37 de la LGS, i en particular, per obtindre la subvenció falsejant les condicions requerides per a això o ocultant aquelles que ho hagueren impedit, o mostrar resistència, excusa, obstrucció o negativa a les actuacions de comprovació i control financer prevista en l'article 14 de la LGS.
c) Comunicar a l'òrgan condecent o l'entitat col·laboradora l'obtenció d'altres subvencions, ajudes, ingressos o recursos que financen les activitats subvencionades.
d) El beneficiari haurà de dur en un lloc visible de la bicicleta, el distintiu de la campanya que li proporcionarà l’Ajuntament.

Article 13. TIPUS, QUANTIA I PAGAMENT

El tipus i la quantia està determinada en l’article 9.
Atesa l’existència de crèdit suficient i adequat a l’aplicació pressupostària 17210.48900 (Transferències i Subvencions Programa Promoció Bicicletes) per import de 15.000’00 euros al pressupost vigent de l’exercici de la convocatòria, per a la concessió de subvencions destinades a l’adquisició de bicicletes dintre de la campanya “L’ALCUDIA AMB BICI 2023”.
L’abonament de les subvencions regulades en les presents bases es farà prèvia justificació de la subvenció concedida.

Article 14. REINTEGRAMENT DE LES AJUDES

El règim regulador dels possibles reintegraments, sancions i responsabilitats aplicables als perceptors de les ajudes serà l'establert en la esmentada LGS.

Article 15. PUBLICITAT DE LA CONVOCATÒRIA

La present convocatòria, així com la resta d’informació d’interès general relacionada amb el procediment, es farà pública en el tauler d'anuncis de l'Ajuntament i en la pàgina web de l'Ajuntament de l’Alcúdia (www.lalcudia.com). 
Segons allò establert en l'article 23 de la Llei General de Subvencions, es publicaran en la BDNS i un extracte de les mateixes s'inseriran en el Butlletí Oficial de la Província de València. 

Article 16. RECURSOS

Contra la resolució que resolga el procediment, que posarà fi a la via administrativa, es podrà interposar recurs potestatiu de reposició en el termini d'un mes des de l'endemà a la notificació o alternativament recurs contenciós administratiu davant el Jutjat Contenciós Administratiu de València, de conformitat amb la Llei 29/1998, de 13 de juliol.”

